**Ալևտինա Վասիլևնա Ֆեդուլովա** (ծննդյամբ` Տիմակովա, ռուս.՝ Алевтина Васильевна Федулова, ապրիլի 14, 1940(1940-04-14), Էլեկտրոստալ, Մոսկվայի մարզ, ՌԽՖՍՀ, ԽՍՀՄ), ռուս պետական, քաղաքական և հասարակական գործիչ։ Համ ԼԿԵՄ Կենտկոմին կից Վ. Ի. Լենինի անվան Համամիութենական պիոներական կազմակերպության կենտրոնական խորհրդի նախագահ (1971-1983), 1-ին գումարման Պետդումայի պատգամավոր (1993-1996)։

Կենսագրություն
--------------

Ալևտինա Ֆեդուլովան (օրիորդական ազգանունը` Տիմակովա) ծնվել է 1940 թվականի ապրիլի 14-ին, Մոսկվայի մերձակայքում գտնվող Էլեկտրոստալ քաղաքում, Վասիլի Ալեքսեևիչ Տիմակովի և Վիկտորիա Իգորևնայի ընտանիքում (օրիորդական ազգանունը՝ Գուլինա)։ Նա ուներ մեկ քույր՝ Լիդիան։ Ալևտինան ավարտել է Կրուպսկայայի անվան Մոսկվայի մարզային մանկավարժական ինստիտուտի քիմիա-կենսաբանական ֆակուլտետը (1963), ԽՄԿԿ Կենտկոմին կից հասարակական գիտությունների ակադեմիան (1986)։ Եղել է ԽՄԿԿ անդամ 1963 թվականից մինչև 1991 թվականի օգոստոսը։ 1957-1968 թվականներին դպրոցում աշխատել է որպես ուսուցիչ։ 1968 թվականին ընտրվել է Էլեկտրոստալ քաղաքի Կոմերիտմիության քաղաքային կոմիտեի առաջին քարտուղար, այնուհետև՝ Կոմերիտմիության Մոսկվայի մարզկոմի քարտուղար, 1971-1983 թվականներին՝ Կոմերիտմիության կենտրոնական կոմիտեի քարտուղար, Վ. Ի. Լենինի անվան Համամիութենական պիոներական կազմակերպության կենտրոնական խորհրդի նախագահ, 1981-1986 թվականներին` ԽՄԿԿ Կենտրոնական Վերստուգիչ հանձնաժողովի (ԿՎՀ) անդամ, 1984-1987 թվականներին` Խաղաղության պաշտպանության սովետական կոմիտեի պատասխանատու քարտուղար։ Կատյա Լիչյովայի հետ ճանապարհորդել է ԱՄՆ-ում։ 1987-1991 թվականներին եղել է Խորհրդային կանանց կոմիտեի նախագահի առաջին տեղակալ, 1990 թվականի հուլիսից մինչև 1991 թվականի օգոստոս ամիսը` ԽՄԿԿ Կենտկոմի անդամ, 1991-1992 թվականներին` Խորհրդային կանանց կոմիտեի նախագահ։ 1992 թվականի փետրվարից մինչև 2006 թվականի փետրվարը` Ռուսաստանի կանանց համառուսաստանյան հասարակական կազմակերպության նախագահ (այժմ՝ «Ռուսաստանի կանանց միություն»)։ 1993 թվականի հոկտեմբերին դարձել է «Հանուն Ռուսաստանի կանանց» քաղաքական շարժման կազմակերպիչներից մեկը։ 1993 թվականի դեկտեմբերի 12-ին Ֆեդուլովան ընտրվել է Ռուսաստանի Դաշնության I գումարման Պետական դումայի պատգամավոր՝ «Հանուն Ռուսաստանի կանանց» դաշնային կուսակցության ցուցակով, եղել «Ռուսաստանի կանայք» խորհրդարանական խմբակցության ղեկավար։ 1994 թվականի հունվարից մինչև 1995 թվականի դեկտեմբեր եղել Ռուսաստանի Դաշնության Պետդումայի նախագահի տեղակալ, 1998 թվականի դեկտեմբերից՝ «Հանուն Ռուսաստանի կանանց» շարժումը դարձավ «Հայրենիք» քաղաքական շարժման կոլեկտիվ անդամ՝ Մոսկվայի քաղաքապետ Յուրի Լուժկովի նախագահությամբ (1999 թվականից «Հայրենիք՝ համայն Ռուսաստան» ընտրական դաշինք):

Պարգևներ
--------

* Ժողովուրդների բարեկամության շքանշան
* «Պատվո նշան» շքանշան
* Աշխատանքային կարմիր դրոշի շքանշան
* «Հայրենիքի հանդեպ վաստակի համար» IV աստիճանի շքանշան
* «Հայրենիքի հանդեպ վաստակի համար» III աստիճանի շքանշան (2000)՝ «Պետության հանդեպ վաստակի և երկարամյա ակտիվ հասարակական գործունեության համար»
* 2001 թվականին կանանց նվաճումների հասարակական ճանաչման «Օլիմպիա» ազգային մրցանակի դափնեկիր

Ծանոթագրություններ
------------------

1. 1 2  Биография Федулова Алевтина Васильевна Archived 2015-07-25 at the Wayback Machine.// Российский профессиональный портал о лоббизме и GR
2. ↑  Лидеры пионерского движения СССР Archived 2020-02-16 at the Wayback Machine.//Официальный сайт Союза пионерских организаций СПО-ФДО
3. 1 2 3 4 5  История движения Женщины России - Алевтины Федуловой
4. ↑  "Союз женщин России". Արխիվացված է the original 2008 թ․ մարտի 7-ին. Retrieved 2013 թ․ դեկտեմբերի 21. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  "Указ Президента Российской Федерации от 14 апреля 2000 года № 676 «О награждении орденом „За заслуги перед Отечеством" III степени Федуловой А. В.»". // Официальный сайт Президента России. Retrieved 2016 թ․ մայիսի 17.